Polisieman skiet twee kollegas, selfŉ Polisiebeampte het die stasiebevelvoerder en nog ŉ beampte van die Naboomspruit-polisiestasie in Limpopo doodgeskiet voor hy selfmoord gepleeg het. ŉ Polisiewoordvoerder, brig. Hangwani Mulaudzi, sê konst. Ludwig Masoga het Donderdag by die aanklagtekantoor ingestap en die stasiebevelvoerder, lt. kol. Maria Gwangwa, en ao. Gerald Mphahlele doodgeskiet. Albei is op die toneel dood. Twee polisiebeamptes is beseer. Mulaudzi sê beamptes by die stasie het berading gekry. Hy sê hulle was soos ŉ hegte gesin en dat Gwangwa soos ŉ ma was vir die ander beamptes. Mulaudzi sê die motief vir die skietery is nie bekend nie.